Куручкурт тоо хрусталы кени

Куручкурт тоо хрусталы кени  Жалал-Абад облусунун Аксы районунда, Таш-Көмүр шаарынын 20  км аралыкта, деңиз деңгээлинен 2500 м бийиктикте. 1980-ж. "Средазкварцсамоцветы" экспедициясы издөө иштерин жүргүзгөн. Палеозой мезгилинде пайда болгон метаморфизмделген эффузия катмарынын ичинде 2000ге чейин кварц тарамдары табылган, алардын 30% хрусталды камтыйт. Тарамдардын калыңдыгы 30 смден 2 смге чейин, узундугу 3–15 м. Кристаллдардын узундугу 5–60 см, эни 1–3 см. Кристаллдардын көбү жаракалуу жана газ-суюктук кошундулары менен булганган. Зергерлик буюмдарга жарай турган жогорку сапаттагы кристаллдар да кезигет.

 Колдонулган адабияттар 
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
Категория: Кыргызстандын кен байлыктары